
REFERAT
privind modificarea Hotărârii Consiliului Local nr. 50/07.02.2012 privind aprobarea  proiectului revizuit “Reabilitarea infrastructurii publice urbane a malurilor Canalului Bega”, a documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”
Municipiul Timişoara implementeaza in prezent proiectul „Reabilitarea infrastructurii publice urbane a malurilor Canalului Bega” finanţat din fonduri europene nerambursabile în cadrul Programului Operaţional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.1 „Planuri integrate de dezvoltare urbană”, sub-domeniul „Poli de creştere”, contract de finantare nr. 3524 din 29.06.2012. 

Acesta este încadrat în Planul Integrat de Dezvoltare al “Polului de creştere Timişoara”, Obiectivul 4 „Realizarea unui habitat ecologic, confortabil şi atractiv”, Politica 4.3. Diversificarea posibilităţilor de agrement şi recreere, Programul 4.3.1 Valorificarea potenţialului cadrului natural şi a peisajului şi inclus în lista de proiecte prioritare, aprobate prin hotărâri ale consiliilor locale ale localităţilor PCT (HCLMT nr. 137/2010) şi avizate prin Decizia Comitetului de Management pentru Coordonarea Instrumentelor Structurale (CMC) nr.7/17.05.2010.
Proiectul „Reabilitarea infrastructurii publice urbane a Canalului Bega” are următoarele obiecte:
Obiectul 1: Căi de comunicaţii pietonale şi cicliste 
- lucrări de reabilitare trotuare, alei pietonale, fântâni;
- lucrări de construire piste de biciclete, staţii închirieri biciclete.
Obiectul 2: Amenajare peisagistică a malurilor

- lucrări de reabilitare, dotări tehnico-edilitare, amenăjari peisagistice şi mobilier urban;
- lucrări de construire reţele electrice

Obiectul 3: Transport pe apă

- lucrări de construire staţii vaporetto, w.c. ecologic, amenajări loisir pe taluz, rampe pentru intervenţii de urgenţă

Din valoarea totală a cheltuielilor eligibile ale proiectului, 80,35% reprezintă asistenţă financiară nerambursabilă, 17,65% reprezintă cofinanţarea din bugetul de stat iar 2% din bugetul local. TVA aferentă cheltuielilor eligibile ale proiectului se va recupera conform legislaţiei în vigoare, în condiţiile rambursării/decontării ulterioare.

Conform cererii de finatare, anexa la contractul de finantare, trebuie concluzionate prin incheierea unui contract un numar de 7 achizitii publice, si anume:

· asistenta pentru realizarea documentatiei de finantare - contractat
· asistenta tehnica prin dirigente de santier - contractat
· lucrari de reabilitare zona canal Bega - contractat
· echipamente de transport - necontractat
· dotari necesare desfasurarii in conditii optime a activitatilor in cadrul statiilor de vaporetto si inchirieri biciclete – compus din 6 loturi dintre care unul contractat
· servicii publicitate - contractat
· audit - contractat
Din aceste 7 achizitii publice au fost finalizate achizitiile vizand asistenta pentru realizare documentatiei de finatare, asistenta tehnica prin dirigentie de santier, lucrari de reabilitare zona canal Bega, servicii publicitate, audit. Achizitia privind dotarile desfasurarii in conditii optime a activitatilor in cadrul statiilor de vaporetto si inchirieri biciclete a fost reluata si este in desfasurare. 

In urma incheierii contractelor pentru achizitiile finalizate s-a inregistrat o economie de 8.388.398,62 lei, din care 12.540,31 lei cheltuieli neeligibile, 167.517,17 lei cheltuieli eligibile contributie PMT, 8.208.341,14 lei asistenta finaciara nerambursabila, respectiv 2.013.215,66 lei TVA.
Procedura de achiziţie publică pentru echipamentele de transport (vaporetto) a fost demarata atat in SEAP cat si in JOUE in data de 01.11.2014 prin anuntul de participare nr. 155219, iar deschiderea ofertelor a fost programata pentru 12.01.2015, data pana la care nu au fost depuse oferte. 

Ulterior, in urma discutiei cu reprezentantii firmei de ambarcatiuni Damen si consultarea ofertelor disponibile pe internet a rezultat ca suma alocata acestei achizitii (3.705.065,00  lei fără TVA) nu este suficienta pentru achizitia a 7 vaporetto. Din punct de vedere tehnic exista oferte care sa se incadreze in dimensiunile si specificatiile caietului de sarcini, cu preturi cuprinse intre 220.000 – 265.000 euro + Tva/ bucata la producatori autohtoni, respectiv aproximativ 1.000.000 euro/ buc oferta Damen. Ca urmare suma estimata necesara pentru demararea procedurii de achizitie publica este de 8.500.000 lei fara TVA pentru achizitia celor 7 vaporette, din care suma de 3.705.065,00 lei fara TVA este deja cuprinsa in bugetul proiectului. Acest lucru induce la o majorare a capitolului cheltuieli neeligibile cu suma de 4.794.935,00 lei fara TVA, ceea ce reprezinta 13,3 % din valoarea actualizata a bugetului proiectului. Suma efectiv necesara achizitionarii vaporetelor sa fie stabilita in urma procedurii de achizitie publica. 
In urma constatarilor mentionate anterior ne-am adresat Agentiei pentru Dezvoltare Regionala Vest solicitand un punct de vedere cu privire la oportunitatea si legalitatea elaborarii unui act aditional in vederea rezolvarii problemelor intampinate prin urmatoarele modificari la contractul de finatare:

· modificarea indicatorilor si decalarea momentului la care trebuie acestia indepliniti astfel:

- reducerea numarului de vaporette achizitionate de la 7 la 3

- modificarea numarului locurilor de munca ce vor fi create in urma implementarii proiectului de la 68 de persoane la 50 de persoane (pentru a fi corelate cu reducerea numarului de vaporette)
- realizarea serviciului de transport public naval la 2 ani de la finalizarea proiectului

- momentul de realizare a indicatorul “reducerea timpului de calatorie” precum si “numarul de persoane ce vor utiliza transportul public naval” de la finalizarea proiectului la 3 ani de la finalizarea proiectului.
- prelungirea duratatei de implementare a proiectului  cu 5 luni, adica pana la data de 31.12.2015 si modificarea graficului de implementare datorita timpului necesar reluarii procedurilor de achizitie publica echipamentele de transport si dotari.

ADR Vest a transmis solicitarea de mai sus catre AMPOR iar prin raspunsul cu nr. 23847/19.03.2015 suntem informati ca indicatorii cuprinsi in sectiunea 2.6 din cererea de finatare nu pot suferi modificari deoarece acestia contribuie la atingerea obiectivelor si activitatilor proiectului iar o parte din ei reprezinta indicatori de program, fiind punctati in etapa de evaluare tehnica si finaciara. Se accepta ca indicatorii de rezultat “reducerea timpului de calatorie” si “numarul de persoane ce vor utiliza transportul public naval” sa fie indepliniti in primul an dupa finalizarea proiectului, in baza unui act aditional.  De asemenea se accepta si prelungirea duratei de implementare, astfel incat sa nu fie depasita data limita de eligibilitate a cheltuielilor, respectiv 31.12.2015.

In prezent proiectul este in faza de implementare, fiind realizat un procent de 60 % din lucrarile de constructie. Iar prin actualizarea bugetului proiectului si alocarea de fonduri suplimentare in vederea achizittionarii a celor 7 vaporetto valoarea totala a proiectului se reduce de la 49.207.387,67 lei cu TVA inclus la 44.706.081,19 lei cu TVA inclus.
Avand in vedere cele de mai sus si pericolul pierderii finatarii in valoare de 34.111.204,87 lei fara TVA datorita neindeplinirii indicatorilor asumati, in speta numarul de vaporetto. 





     Propunem următoarele:
1. Modificarea Anexei 1 a HCL nr. 50/07.02.2012 pentru aprobarea proiectului revizuit “Reabilitarea infrastructurii publice urbane a malurilor Canalului Bega”, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere” conform Anexa 1 la prezenta Hotărâre a Consiliului Local, parte integrantă a hotarârii.
2. Modificarea art.2 din HCL HCL nr. 50/07.02.2012 pentru aprobarea proiectului revizuit “Reabilitarea infrastructurii publice urbane a malurilor Canalului Bega”, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”, articol care va avea următorul conţinut:
 „ Se aproba alocarea în bugetul local a:
· sumei de 12.613.711,83 lei reprezentând contribuţia proprie a Municipiului Timişoara, alcătuită din:

- contribuţia  Municipiului Timişoara la cheltuieli eligibile reprezentând  minim 2% din valoarea eligibilă a proiectului, în sumă de 527.408,52 lei;

- contribuţia Municipiului Timişoara  reprezentând cheltuielile neeligibile aferente  proiectului, în sumă de  9.747.018,80 lei;

- 2.339.284,51 lei reprezentând T.V.A. aferenta cheltuielilor neeligibile.
· sumei de 6.249.352,28 lei reprezentând T.V.A. pentru cheltuieli eligibile. Taxa pe valoarea adăugată plătită, aferentă cheltuielilor eligibile efectuate în cadrul proiectului, va fi rambursată de Autoritatea de
 Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.
3. Restul articolelor din HCL 50/07.02.2012, ramân neschimbate. 

